Nadoodse ondersoek op miljardêr-seksoortreder afgehandel | Maroela Media
Nadoodse ondersoek op miljardêr-seksoortreder afgehandel
‘n Kunstenaarsvoorstelling van Jeffrey Epstein tydens ‘n vorige hofverskyning. (Foto: Uma Sanghvi, Palm Beach Post,/AP)
Die besonderhede oor hoe die miljardêr Jeffrey Epstein in ŉ tronksel in Manhattan dood is, is nog nie bekend gemaak nie, maar amptenare sê die nadoodse ondersoek is wél afgehandel.
Epstein se aansoek om borgtog is vroeër van die hand gewys en tronkstraf van tot 45 jaar – vir aanklagte van sekshandel en sameswering – het hom in die gesig gestaar. Hy het onskuldig gepleit en was verhoorafwagtend.
In dié stadium is die manier waarop hy dood is nog ŉ raaisel.
Epstein is op ŉ selfmoordwaarnemingslys geplaas, nadat hy net meer as twee weke gelede met kneusmerke aan sy nek gevind is, het ŉ ingeligte bron gesê. Hy was bewusteloos. Hy is einde Julie egter van die lys verwyder en ten tyde van sy dood nie dopgehou nie.
Epstein se verwydering van dié lys sou deur die hoof van die tronk en die instelling se hoofsielkundige goedgekeur moes word, het Jack Donson, ŉ voormalige tronkbewaarder, gesê.
AFP berig Epstein se dood het groot woede veroorsaak.
“Die oorlewendes het hulle dag in die hof verdien. Hulle het geregtigheid verdien,” het Kirstin Gillibrand, ŉ Demokratiese senator en 2020-presidentskandidaat, gesê.
“Dit is jammer dat hy selfmoord gepleeg het,” het sy aan CBS gesê.
Die wêreld in foto’s – 12 Augustus 2019
Hulle geld het die ‘mag’ om ander te kan help en selfs red, maar hulle geld kan hulle nie red/ help nie. So sal elkeen van ons tot die oordeelsdag kom en jy sal jou eie lewensboek moet sien en bepleit.. Te midde of jy ryk of arm was op aarde.. EN te midde van hoe jy dit gebruik het..
n Nadoodse ondersoek maar hulle weet nie wat die oorsaak van sy dood was nie. Is n nadoodse ondersoek dan nie juis bedoel om dit uit te wys nie. Daar was mos bewyse dat hy homself gehang het.
Is Epstein rêrig dood, of is daar ‘n kloon in sy plek geplaas? (Ek vra namens ‘n vriend van my.)
Die man is dood , maar daar is mos ‘n horde ander vroetelaars wie nog leef en vervolg kan word , of is daar vrese dat die name so groot verleentheid is , dat die hele lieg brigade inmekaar foeter ?
Kannie help om dink dis rookskerms en hy is lewendig, gaan plastiese chirurgie en nuwe identiteit ontvang en iewers op n eiland aftree…